wannaphong/clean_thaiwikipedia huggingface dataset:
# หม่อมเจ้าสมรศรีโสภา เทวกุล
หม่อมเจ้าสมรศรีโสภา เทวกุล (19 เมษายน พ.ศ. 2444 - 5 มิถุนายน พ.ศ. 2539) อดีตผู้จัดการโรงเรียนราชินีบน

พระประวัติ
หม่อมเจ้าสมรศรีโสภา เทวกุล มีพระนามลำลองว่า ท่านหญิงออ เป็นพระธิดาในสมเด็จพระเจ้าบรมวงศ์เธอ กรมพระยาเทวะวงศ์วโรปการ อดีตเสนาบดีกระทรวงการต่างประเทศ ประสูติแต่หม่อมพุก เทวกุล ณ อยุธยา เมื่อวันศุกร์ที่ 19 เมษายน พ.ศ. 2444

หม่อมเจ้าสมรศรีโสภาทรงศึกษาที่โรงเรียนราชินี สำเร็จชั้นสูงสุดของโรงเรียน เมื่อวันที่ 15 พฤษภาคม พ.ศ. 2463 เป็นตัวอย่างนักเรียนที่ประพฤติดีที่สุดของโรงเรียน ได้รับรางวัลเหรียญราชินีประดับเพชรจากสมเด็จพระศรีพัชรินทราบรมราชินีนาถ พระบรมราชชนนีพันปีหลวง นอกจากนี้ยังเป็นนักเรียนที่เรียนดีเยี่ยม คือสอบได้ที่หนึ่งตลอด ได้นั่งเรียน "โต๊ะทอง" ซึ่งเป็นโต๊ะประจำตำแหน่งที่หนึ่งเสมอมา

เมื่อทรงสำเร็จการศึกษา ได้เป็นครูที่โรงเรียนราชินี แล้วจึงทรงดำรงตำแหน่งผู้ช่วยอาจารย์ใหญ่ ผู้ช่วยผู้จัดการโรงเรียนราชินีบนถึงปี พ.ศ. 2512 เมื่อหม่อมเจ้าวงศ์ทิพย์สุดา เทวกุล สิ้นชีพตักษัย จึงทรงได้รับแต่งตั้งจากราชินีมูลนิธิให้ทรงดำรงตำแหน่งกรรมการราชินีมูลนิธิ ต่อมาทรงดำรงตำแหน่งรองประธานกรรมการราชินีมูลนิธิ และผู้จัดการโรงเรียนราชินีบนเรื่อยมาจนประชวรจึงหยุดทรงงานเมื่อวันที่ 27 สิงหาคม พ.ศ. 2536 และประทับที่วังเทวะเวสม์ จนสิ้นชีพตักษัยเมื่อวันที่ 5 มิถุนายน พ.ศ. 2539 สิริชันษา 95 ปี

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๑ ตอนที่ ๖๗ ง ฉบับพิเศษ หน้า ๙, ๒๔ พฤษภาคม ๒๕๒๗

 พงศาวลี
# วอลเลย์บอลหญิงในโอลิมปิกฤดูร้อน 1980
วอลเลย์บอลหญิงในโอลิมปิกฤดูร้อน 1980 เป็นการแข่งขันวอลเลย์บอลหญิง จำนวน 8 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 5 นับตั้งแต่ปี ค.ศ. 1964 จัดการแข่งขันระหว่างวันที่ 21 ถึง 29 กรกฎาคม 1980 โดยวอลเลย์บอลหญิงทีมชาติสหภาพโซเวียต สามารถคว้าเหรียญทองไปครองได้เป็นสมัยที่ 3

 การแบ่งกลุ่ม 
กลุ่มเอกลุ่มบี

 รอบแบ่งกลุ่ม 
(A) ผ่านเข้าสู่รอบรองชนะเลิศ(a) ผ่านเข้าสู่รอบจัดอันดับ 5–8

 กลุ่มเอ 

|}

|}

กลุ่มบี

|}

|}

รอบสุดท้าย
รอบจัดอันดับ 5–8
เวลาในตารางการแข่งขันเป็นเวลาท้องถิ่น (UTC+04:00)

รอบจัดอันดับ 5–8

|}

รอบชิงอันดับที่ 7

|}

รอบชิงอันดับที่ 5

|}

รอบชิงชนะเลิศ
เวลาในตารางการแข่งขันเป็นเวลาท้องถิ่น (UTC+04:00)

รอบรองชนะเลิศ

|}

รอบชิงเหรียญทองแดง

|}

รอบชิงเหรียญทอง

|}

อันดับการแข่งขัน

อันดับทีม45678

แหล่งข้อมูลอื่น
 Moscow 1980
 Final standings (1964-2000) at FIVB.org
 Official results (pgs. 554-557, 570-577)
# คลี่ บุนนาค
เจ้าคุณคลี่ ตระกูลบุนนาค (14 มีนาคม พ.ศ. 2374 – 29 พฤษภาคม พ.ศ. 2449) เป็นธิดาของสมเด็จเจ้าพระยาบรมมหาพิไชยญาติ (ทัต บุนนาค) ท่านผู้หญิงน้อย ได้รับราชการเป็นข้าราชสำนักในรัชสมัยพระบาทสมเด็จพระจอมเกล้าเจ้าอยู่หัวและพระบาทสมเด็จพระจุลจอมเกล้าเจ้าอยู่หัว 

 ประวัติ 
เจ้าคุณคลี่ เกิดในรัชสมัยพระบาทสมเด็จพระนั่งเกล้าเจ้าอยู่หัว เป็นธิดาของสมเด็จเจ้าพระยาบรมมหาพิไชยญาติ (ทัต บุนนาค) ที่เกิดแต่ท่านผู้หญิงน้อย เมื่อมารดาถึงแก่กรรมในรัชสมัยพระบาทสมเด็จพระจอมเกล้าเจ้าอยู่หัว บิดาได้นำตัวมาถวายเป็นข้าหลวงในพระบรมมหาราชวัง และทรงพระกรุณาเลื่อนยศเป็นเจ้าคุณ พระราชทานหีบทองใหญ่ลายสลักทั้งตัวมีเครื่องในพร้อม 1 หีบ กระโถนทองปากสลัก 1 ใบ โต๊ะเงินคาวหวาน 1 สำรับ เป็นเครื่องยศ แล้วทรงพระกรุณาโปรดเกล้าฯ ให้บังคับการโรงไหมตามเดิมที่มารดาของท่านเคยได้รับราชการมา

เจ้าคุณคลี่ได้ทำหน้าที่ถวายงานรับใช้อย่างเต็มความสามารถจนเป็นที่เคารพของชาววังต่อมาในสมัยรัชกาลที่ 5 ได้รับพระราชทานเครื่องราชอิสริยาภรณ์จุลจอมเกล้าชั้นทุติยจุลจอมเกล้าวิเศษ นับเป็นสามัญชนคนแรกที่มิได้เป็นเจ้าจอม ที่ได้รับพระราชทานเครื่องราชอิสริยาภรณ์นี้ และทรงพระกรุณาโปรดเกล้าฯ ให้เป็นผู้รับพระกรในงานพระราชพิธีโสกันต์จนตลอดมา และได้รับราชการฉลองพระเดชพระคุณมาช้านานโดยความซื่อสัตย์สุจริตเรียบร้อยตลอดจนกระทั่งล่วงสู่วัยชรา

เมื่อเข้าสู่ช่วงปัจฉิมวัย เจ้าคุณคลี่ได้กราบบังคมทูลลาออกจากราชการ ไปพำนักยังบ้านที่เป็นมรดกของสมเด็จเจ้าพระยาบรมมหาพิไชยญาติ (ทัต บุนนาค) ผู้เป็นบิดาเสนาบดีตระกูลบุนนาค  จากเว็บไซต์ชมรมสายสกุลบุนนาค. สืบค้นเมื่อ 15-02-57. 

เจ้าคุณคลี่ป่วยด้วยโรคชรา ถึงแก่อสัญกรรมเมื่อวันที่ 29 พฤษภาคม พ.ศ. 2449 เวลาย่ำค่ำกับ 35 นาที สิริอายุได้ 76 ปี วันต่อมาเวลาบ่าย 5 เศษ สมเด็จพระเจ้าน้องยาเธอ เจ้าฟ้ากรมพระภาณุพันธุวงษ์วรเดช เสด็จแทนพระองค์ไปในการพระราชทานน้ำหลวงอาบศพ สมเด็จพระเจ้าลูกยาเธอ กรมขุนนครสวรรค์วรพินิต ซึ่งเป็นประธานในพิธีทรงทอดผ้าบังสุกุลถวายพระภิกษุ 10 รูป มีพระธรรมเจดีย์ (แก้ว) วัดพระเชตุพนฯ เป็นประธาน และโปรดเกล้าฯ ให้พระพิธีธรรมสวดพระอภิธรรมศพมีกำหนด 3 วันราชกิจจานุเบกษา, ข่าวอสัญกรรม, เล่ม ๒๓, ตอน ๙, ๓ มิถุนายน ร.ศ. ๑๒๕, หน้า ๑๙๗

 เครื่องราชอิสริยาภรณ์ 
 (ฝ่ายใน)ราชกิจจานุเบกษา, การพระราชทานเครื่องราชอิสริยาภรณ์สำหรับตระกูลจุลจอมเกล้า และถวายบังคมพระบรมรูป เนื่องในวันคล้ายกับวันพระบรมราชาภิเษกครั้งหลัง ตามสุริยตคติ , เล่ม ๑๖, ตอน ๓๔, ๑๙ พฤศจิกายน พ.ศ. ๒๔๔๒, หน้า ๔๙๘

 สาแหรก
# วาฬเพชฌฆาตแปลง
วาฬเพชฌฆาตแปลง หรือ วาฬเพชฌฆาตเทียม หรือ วาฬเพชฌฆาตดำ หรือ โลมาเพชฌฆาตแปลง  สัตว์เลี้ยงลูกด้วยนมในทะเลชนิดหนึ่ง ในวงศ์โลมามหาสมุทร (Delphindae)ในขณะที่ชนิดอื่น ๆ สูญพันธุ์ไปหมดแล้ว

เป็นวาฬมีฟัน หรือโลมาขนาดใหญ่ชนิดหนึ่ง  จัดเป็นเพียงชนิดเดียวเท่านั้นที่อยู่ในสกุล Pseudorca ที่ยังสืบเผ่าพันธุ์มาจนถึงปัจจุบัน เพาะในขณะที่ชนิดอื่น ๆ สูญพันธุ์ไปหมดแล้ว 

มีลักษณะลำตัวยาวสีดำคล้ายกันมากกับวาฬนำร่องครีบสั้น (Globicephala macrorhynchus) ต่างกันที่ลักษณะครีบหลังตั้งอยู่กึ่งกลางลำตัว (วาฬนำร่องครีบสั้นจะตั้งเยื้องมาทางส่วนหัว) และส่วนหัวไม่โหนกมากปลาวาฬนำร่องครีบสั้นสีดำทั้งตัว ส่วนท้องจะเทาจางเล็กน้อยครีบข้างโค้งหักข้อศอกเรียวยาวค่อนข้างแหลม หน้าผากกลมมนไม่มีจะงอยปาก มีจำนวนฟันทั้งหมด 7-12 คู่ ในปาก

มีขนาดโตเต็มที่ยาวถึง 6 เมตร ลูกแรกเกิดยาว 1.5-2 เมตร การตั้งท้องใช้เวลา 12-14 เดือน นอกจากนี้แล้วในธรรมชาติยังพบมีการผสมข้ามพันธุ์กับโลมาปากขวด (Tursiops truncatus) ด้วย โดยลูกที่ได้เรียกว่า "วูลฟิน"

เป็นโลมาที่พบกระจายพันธุ์ทั่วทั้งโลก โดยมากจะอยู่รวมเป็นฝูงในทะเลใกล้ชายฝั่ง ในประเทศไทยมีรายงานพบในหลายจังหวัดทั้งในอ่าวไทยและฝั่งทะเลอันดามัน และจัดเป็นสัตว์ป่าคุ้มครองประเภทที่ 1
# หญ้าข้าวทาม
หญ้าข้าวทาม  ลำต้นตั้งตรง กาบใบคล้ายทรงกระบอก ลิ้นใบรูปรอยต่อ คล้ายสามเหลี่ยมหรือสามเหลี่ยม ผิวในส่วนข้อเกลี้ยง ใบรูปแถบ ดอกช่อแบบแยกแขนง เมล็ดสีน้ำตาล จัดเป็นข้าวพันธุ์ป่าชนิดหนึ่งที่มีความสำคัญในการนำมาใช้เป็นแหล่งพันธุกรรมสำหรับปรับปรุงพันธุ์ข้าว ใช้เป็นอาหารในยามขาดแคลน ใช้ผลิตเครื่องดื่มแอลกอฮอล์ หรือในงานพิธีทางศาสนาต่างๆ องค์ประกอบทางเคมีของเมล็ดใกล้เคียงกับข้าว
# หญ้าข้าวผี
หญ้าข้าวผี  เป็นพืชในสกุลข้าว มีวิวัฒนาการใกล้ชิดกับข้าว (Oryza sativa)  ขึ้นเป็นกอ ลำต้นทอดขนาน ชูยอดตั้งตรง กาบใบเกลี้ยงใบรูปแถบ ใบหยาบจับที่ขอบจะคายมือ ดอก เป็นช่อดอกแบบแยกแขนง อาหารสะสมภายในเมล็ดไม่เป็นก้อนแข็งแห้งแบบข้าว มักมีลักษณะเหลวข้น เป็นพืชที่มีถิ่นกำเนิดในอินเดีย กระจายพันธุ์ตามหนองน้ำและที่ลุ่ม เป็นวัชพืชร้ายแรงในนาข้าว เมล็ดที่เกี่ยวปนไปกับข้าว ทำให้ข้าวเน่าและขึ้นราได้ง่ายหญ้าข้าวผี 

หญ้าข้าวผีจัดเป็นวัชพืชในสหรัฐอเมริกา Plant Protection and Quarantine. 2006. Federal noxious weed list (24 May 2006). USDA Animal and Plant Health Inspection Service. Washington, DC. 2pp. http://plants.usda.gov/java/profile?symbol=ORRU หญ้าข้าวผีจะขึ้นปนในแปลงปลูกข้าว และเมล็ดจะหลุดร่วงก่อนจะเกี่ยวข้าว ทำให้แพร่กระจายพันธุ์ได้ดี เมล็ดหญ้าข้าวผีที่ปนไปในข้าวสารจะถือเป็นของแปลกปลอมNAPPO - PRA / Grains Panel Pest Fact Sheet - Oryza rufipogon Griff. June / 2003, http://www.nappo.org/PRA-sheets/Oryzarufipogon.pdf
# วอลเลย์บอลหญิงในโอลิมปิกฤดูร้อน 1984
วอลเลย์บอลหญิงในโอลิมปิกฤดูร้อน 1984 เป็นการแข่งขันวอลเลย์บอลหญิง จำนวน 8 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 6 นับตั้งแต่ปี ค.ศ. 1964 จัดการแข่งขันระหว่างวันที่ 20 กรกฎาคม ถึง 9 สิงหาคม 1984 โดยวอลเลย์บอลหญิงทีมชาติจีน สามารถคว้าเหรียญทองไปครองได้เป็นสมัยแรก

การคัดเลือก
การแข่งขันจำนวนทีมประเทศที่ผ่านการคัดเลือกเจ้าภาพ1วอลเลย์บอลหญิงในโอลิมปิกฤดูร้อน 19801*วอลเลย์บอลหญิงชิงแชมป์โลก 19821วอลเลย์บอลหญิงชิงแชมป์เอเชีย 19831วอลเลย์บอลหญิงชิงแชมป์นอร์เซกา 19831*วอลเลย์บอลหญิงชิงแชมป์อเมริกาใต้ 19831วอลเลย์บอลหญิงชิงแชมป์ยุโรป 19831*ไวลด์การ์ด 1**รวม8
*  ,  ,  ขอถอนตัว เนื่องจากการสู้รบสงคราม แทนที่ด้วย ,  and .

''** ในการแข่งขันครั้งนี้ ได้มีการเชิญทีมจากแอฟริกาเข้าร่วมการแข่งขัน แต่ไม่มีทีมใดสนใจเข้าร่วมการแข่งขัน จึงเชิญ  เข้าร่วมแข่งขันแทนในฐานะทีมรับเชิญ sports-reference.com : Volleyball at the 1984 Los Angeles Summer Games: Women's Volleyball 

การแบ่งกลุ่ม
กลุ่ม Aกลุ่ม B

รอบแบ่งกลุ่ม
 ผ่านเข้าสู่รอบรองชนะเลิศ

กลุ่ม A

|}

|}

กลุ่ม B

|}

|}

รอบสุดท้าย

รอบรองชนะเลิศ

|}

รอบแบ่งอันดับที่ 5-8

|}

รอบชิงอันดับที่ 7

|}

รอบชิงอันดับที่ 5

|}

รอบชิงอันดับที่ 3

|}

รอบชิงชนะเลิศ

|}

อันดับการแข่งขัน

อันดับทีม45678
# สกุลข้าว
สกุลข้าว  เป็นสกุลของพืชในวงศ์ Poaceae ในเผ่า Oryzeae อยู่ในวงศ์ย่อย Bambusoideae เป็นพืชพื้นเมืองในเอเชียและออสเตรเลียเหนือAbbie Thomas Native rice may hold key to food future 15 October 2010 http://www.abc.net.au/science/articles/2010/10/15/3038568.htm?topic= และแอฟริกา เป็นสกุลของพืชอาหารที่สำคัญ ทั้ง  Oryza sativa และ Oryza glaberrima สมาชิกของสกุลนี้ขึ้นในที่น้ำขัง มีทั้งพืชฤดูเดียวและหลายฤดู 

ตัวอย่างสปีชีส์
Oryza australiensis 
Oryza barthii
Oryza glaberrima (ข้าวแอฟริกา)
Oryza latifolia
Oryza longistaminata
Oryza meridionalis
Oryza officinalis
Oryza punctata
Oryza rufipogon (หญ้าข้าวผี)
Oryza sativa (ข้าวเอเชีย)
Oryza nivara (ข้าวป่าอินเดีย)
# มิซูกิ ฟูกูมูระ
มิซูกิ ฟูกูมูระ (, เกิดวันที่ 30 ตุลาคม ค.ศ. 1996) เป็นนักร้องหญิงชาวญี่ปุ่น เธอเป็นอดีตสมาชิกรุ่นที่ 9 ของมอร์นิงมูซูเมะ

 ประวัติการทำงาน 
ฟูกูมูระได้เข้าร่วมเป็นสมาชิกฝึกหัดของ เฮลโล!โปรเค็งชูเซย์ แห่งเฮลโล! โปรเจกต์ โดยได้รับการสนับสนุนจากแม่ของเธอ เนื่องจากชีวิตในวัยเด็กเธอชื่นชอบไอดอลในเฮลโล! โปรเจกต์เป็นอย่างมาก เธอได้เข้าร่วมพร้อมกันกับ เรอิ คาเนโกะและอาการิ ทาเกอูจิ

ในวันที่ 22 มิถุนายน 2008 ฟูกูมูระได้เปิดตัวอย่างเป็นทางการในคอนเสิร์ต "2008 ชินจินโคเอ็น โรกุกัตสึ ~อากาซาระ ฮอป!~"

ในช่วงปลายปี 2010 สึงกุได้ประกาศโครงการคัดเลือกสมาชิกรุ่นที่9 ของมอร์นิงมูซูเมะ ในชื่อ "มอร์นิงมูซูเมะ คิวคิออดิชัน" โดยสมาชิกของเฮลโล! โปร เค็งชูเซย์สามารถเข้าร่วมโครงการนี้ได้ ฟูกูมูระจึงได้เข้าร่วมในโครงการนี้ แต่ในช่วงแรกเธอไม่ผ่านคัดเลือกในรอบที่สาม"モーニング娘。9期メンバー密着ドキュメント". Bijo Gaku Vol. 13. UP-FRONT WORKS. 23:00~23:07

ต่อมาในวันที่ 2 มกราคม 2011 สึงกุได้ประกาศผู้ชนะของโครงการนี้ทั้งสามคน ได้แก่ เอรินะ อิกูตะ, ริโฮะ ซายาชิและคานง ซูซูกิ ในคอนเสิร์ต "เฮลโล! โปรเจกต์ 2011 วินเตอร์ ~คันเงชินเซ็นมัตสึริ~ อา กานาไลฟ์""モーニング娘。第9期メンバー決定！！"  (in Japanese). Hello! Project. 2011-01-02. หลังจากประกาศผู้ชนะทั้งสาม สึงกุก็ได้ประกาศชื่อของฟูกูมูระขึ้นมา โดยในความเป็นจริงแล้วเธอได้ผ่านเข้ารอบเป็นผู้ชนะเลิศในโครงการนี้ แต่สึงกุเก็บไว้เป็นความลับเพื่อที่จะเซอร์ไพรส์เธอFukumura Mizuki. "譜久村聖に関するお知らせ"  (in Japanese). Hello! Project. 2011-01-07. ซึ่งทำให้สมาชิกรุ่นที่ 9 ของมอร์นิงมูซูเมะมีทั้งหมดสี่คนด้วยกัน

วันที่ 23 พฤษภาคม 2013 หลังจากที่เรนะ ทานากะ สำเร็จการศึกษาจากมอร์นิงมูซูเมะ ฟูกูมูระได้รับดำรงตำแหน่งเป็นรองหัวหน้าร่วมกับฮารูนะ อีกูโบะ"モーニング娘。田中れいな、「おつかれいな!」と笑顔でグループ卒業" (in Japanese). My Navi News. 2013-05-22.

วันที่ 23 พฤศจิกายน 2014 หลังจากที่ซายูมิ มิจิชิเงะ ได้สำเร็จการศึกษาจากมอร์นิงมูซูเมะไป ทำให้ฟูกูมูระได้รับตำแหน่งเป็นหัวหน้าคนถัดมาของมอร์นิงมูซูเมะ

เมื่อวันที่ 27 ธันวาคม 2022 ฟูกูมูระได้ประกาศสำเร็จการศึกษาจากมอร์นิงมูซูเมะและเฮลโล! โปรเจกต์ในช่วงท้ายของคอนเสิร์ตฤดูใบ้ไม้ร่วงที่กำลังจะมีขึ้นในปี 2023 เธอได้รับการเสนอให้จบการศึกษาในปี 2020 แต่เนื่องจากการระบาดทั่วของโควิด-19 จึงยากต่อการหาจังหวะที่เหมาะสม รวมถึงการวางแผนในอนาคต และด้วยที่เฮลโล! โปรเจกต์จะครบรอบ 25 ปี เธอได้มีความประสงค์ที่จะเป็นสมาชิกต่อไปจนถึงเวลานั้น ภายหลังสำเร็จการศึกษาแล้ว เธอวางแผนที่จะทำงานในวงการบันเทิงต่อไป หลังจากระยะเวลาของการเตรียมพร้อมเรียบร้อยแล้ว"モーニング娘。'22 譜久村聖の卒業に関するお知らせ" (in Japanese). Hello! Project. 2022-12-27. 

ผลงาน
ผลงานที่ฟูกูมูระมีส่วนร่วมกับมอร์นิงมูซูเมะในฐานะสมาชิก โปรดดูที่บทความรายชื่อผลงานของมอร์นิงมูซูเมะ
 ดิจิทัลซิงเกิล 
 เอ็กซ์ตรา (21 มิถุนายน 2021, ผลงานคัฟเวอร์เพลงจากอัลบั้มของคาน)

 สมุดรวมภาพ 
 [15 พฤษภาคม 2013] MIZUKI
 [25 มิถุนายน 2014] Utakata
 [5 ธันวาคม 2015] Kagayaki
 [15 กรกฎาคม 2017] Hatachi
 [30 ตุลาคม 2018] Makana
 [30 ตุลาคม 2019] Tasha!
 [2 มกราคม 2022] glance

 แหล่งข้อมูลอื่น 
 Mizuki Fukumura Official Instagram
 Morning Musume 9th Generation Official Blog
# มิเชล บาเชเล
เบโรนิกา มิเชล บาเชเล เฆเรีย  เกิดเมื่อวันที่ 29 กันยายน พ.ศ. 2494 เป็นประธานาธิบดีหญิงคนแรกของประเทศชิลี โดยรับตำแหน่งครั้งแรกเดือนมีนาคม พ.ศ. 2549 และรับตำแหน่งครั้งที่ 2 เดือนมีนาคม พ.ศ. 2557 ซึ่งดำรงตำแหน่งต่อจากเซบัสเตียน ปิญเญรา ประธานาธิบดีคนก่อนหน้า
# พระวรวงศ์เธอ พระองค์เจ้าสิงหนาทราชดุรงค์ฤทธิ์
พระวรวงศ์เธอ พระองค์เจ้าสิงหนาทราชดุรงค์ฤทธิ์ (28 กรกฎาคม พ.ศ. 2369 – 6 มกราคม พ.ศ. 2424) มีพระนามเดิมว่า “หม่อมเจ้าสิงหนาท“ เป็นพระโอรสในพระเจ้าบรมวงศ์เธอ กรมพระพิทักษเทเวศร์ ประสูติแต่หม่อมแสง (พระราชนัดดาในสมเด็จพระเจ้ากรุงธนบุรี) เมื่อวันศุกร์ เดือน 8 แรม 9 ค่ำ ปีจอ ตรงกับวันที่ 28 กรกฎาคม พ.ศ. 2369 มีพระโสทรภคินี คือ หม่อมเจ้าละมุล

ในรัชสมัยพระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้เฉลิมพระยศเป็น พระวรวงศ์เธอ พระองค์เจ้าสิงหนาทราชดุรงค์ฤทธิ์ เมื่อปีมะโรง พ.ศ. 2411 ทรงบัญชาการกรมพระอัศวราช กรมมหรสพ พระองค์สิ้นพระชนม์ในสมัยรัชกาลที่ 5 เมื่อเดือนยี่ แรม 6 ค่ำ ปีมะโรง ตรงกับวันที่ 6 มกราคม พ.ศ. 2423 (แบบสากลคือ พ.ศ. 2424) สิริพระชันษา 54 ปี

เครื่องราชอิสริยาภรณ์
# พระวรวงศ์เธอ พระองค์เจ้าวัชรีวงษ์
พระวรวงศ์เธอ พระองค์เจ้าวัชรีวงษ์ (พ.ศ. 2387 – 26 กุมภาพันธ์ พ.ศ. 2444) พระนามเดิม หม่อมเจ้าขาว เป็นพระโอรสในพระเจ้าบรมวงศ์เธอ กรมพระเทเวศร์วัชรินทร์ และเป็นพระราชนัดดาในพระบาทสมเด็จพระพุทธเลิศหล้านภาลัย

 พระประวัติ 
พระวรวงศ์เธอ พระองค์เจ้าวัชรีวงษ์ ประสูติเมื่อ พ.ศ. 2387 เป็นพระโอรสในพระเจ้าบรมวงศ์เธอ กรมพระเทเวศร์วัชรินทร์

ในรัชสมัยพระบาทสมเด็จพระจอมเกล้าเจ้าอยู่หัว รัชกาลที่ 4 หม่อมเจ้าขาว ได้รับราชการในตำแหน่งตุลาการศาลราชตระกูล และเป็นผู้ฉลองราชการในศาล แทนพระเจ้าบรมวงศ์เธอ กรมพระเทเวศร์วัชรินทร์

ในรัชสมัยพระบาทสมเด็จพระจุลจอมเกล้าเจ้าอยู่หัว ได้เป็นผู้กำกับศาลมรดก และตุลาการศาลฎีกา จนกระทั่งได้เป็นผู้ช่วยอธิบดีศาลฎีกา และเป็นผู้แทนอธิบดีในศาลฎีกา หลังจากนั้นได้เป็นข้าหลวงออกไปชำระความความผู้ร้ายและความต่างประเทศ ณ เมืองจันทุบรี สำเร็จได้ตามพระราชประสงค์ แล้วได้รับตำแหน่งผู้ชำระความในกระทรวงนครบาล ภายหลังทรงพระกรุณาโปรดเกล้าฯ ให้ดำรงตำแหน่งอธิบดีผู้พิพากษาศาลอุทธรณ์ ได้ทรงบัญชาการในตำแหน่งโดยความวิริยสุขุมคัมภีรภาพ สามารถอาจหาญ ในการที่จะพิจารณาพิพากษาอรรถคดีทั้งปวง ชำนิชำนาญในพระราชกำหนดกฎหมาย ด้วยเหตุนี้พระบาทสมเด็จพระจุลจอมเกล้าเจ้าอยู่หัว จึงทรงพระกรุณาโปรดเกล้าฯ ให้เฉลิมพระยศเป็น พระวรวงศ์เธอ พระองค์เจ้าวัชรีวงษ์ เมื่อปีมะแม พ.ศ. 2438ประกาศสถาปนาพระเจ้าน้องยาเธอ พระวรวงศ์เธอเป็นต่างกรม แลสถาปนาหม่อมเจ้าเป็นพระองค์เจ้า แลเลื่อนตำแหน่งยศข้าราชการผู้ใหญ่เป็นเจ้าพระยา [http://www.ratchakitcha.soc.go.th/DATA/PDF/2439/001/16.PDFราชกิจจานุเบกษา เล่ม 13]  

ในปี พ.ศ. 2435 ได้รับพระมหากรุณาธิคุณจากพระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ แต่งตั้งเป็น องคมนตรีการพระราชพิธีศรีสัจปานกาลพระราชทานพระไชยวัฒน์องค์เล็ก และเครื่องราชอิสริยาภรณ์ แลตั้งองคมนตรี ราชกิจจานุเบกษา เล่ม 19 หน้า 201

ครั้งหนึ่ง พระวรวงศ์เธอ พระองค์เจ้าวัชรีวงษ์ ได้ตามเสด็จฯ พระบาทสมเด็จพระจุลจอมเกล้าเจ้าอยู่หัว และทรงทราบถึงประเพณีการร้องเพลงบอกบุญเป็นภาษามอญ จึงได้ทรงริเริ่มนิพนธ์เนื้อเพลงบอกบุญเป็นภาษาไทย เพื่อจะได้ร้องบอกบุญแก่คนไทยได้ด้วย ส่วนทำนองร้องยังคงเดิม ตั้งแต่นั้นเป็นต้นมาเพลงบอกบุญของชาวไทยรามัญก็ได้มีเนื้อเพลงเป็นภาษาไทย และมีชื่อว่า เพลงเจ้าขาว ตามพระนามเดิมของพระองค์ข้อมูลทั่วไปและอัตลักษณ์ของจังหวัดปทุมธานี 

พระวรวงศ์เธอ พระองค์เจ้าวัชรีวงษ์ ประชวรโรคเรื้อรังสิ้นพระชนม์เมื่อเวลา 15.36 น. ของวันที่ 26 กุมภาพันธ์ พ.ศ. 2444 พระราชทานเพลิงพระศพ ณ วัดเทพศิรินทราวาสราชวรวิหาร วันที่ 26 กุมภาพันธ์ พ.ศ. 2445 พร้อมกับพระศพของหม่อมเจ้าประภากร มาลากุล

 เครื่องราชอิสริยาภรณ์ 
ถวายบังคมพระบรมรูป แลพระราชทานเครื่องราชอิสริยาภรณ์  ราชกิจจานุเบกษา เล่ม 10 หน้า 368พระราชทานเหรียญจักรพรรดิมาลา  ราชกิจจานุเบกษา เล่ม 17 หน้า 349 วันที่ 7 ตุลาคม ร.ศ.119
# พระวรวงศ์เธอ พระองค์เจ้าจันทรสุเทพ
พระวรวงศ์เธอ พระองค์เจ้าจันทรสุเทพ (31 พฤษภาคม พ.ศ. 2387 – 8 สิงหาคม พ.ศ. 2454) เป็นพระโอรสในพระเจ้าบรมวงศ์เธอ กรมหมื่นศรีสุเทพ เป็นพระราชนัดดาในพระบาทสมเด็จพระพุทธยอดฟ้าจุฬาโลกมหาราช ประสูติเมื่อวันศุกร์ เดือน 7 ขึ้น 15 ค่ำ ปีมะโรง ตรงกับวันที่ 31 พฤษภาคม พ.ศ. 2387 มีพระนามเมื่อแรกประสูติที่ หม่อมเจ้าจันทร์

หม่อมเจ้าจันทร์ ทรงรับราชการในกรมช่างมหาดเล็ก มีผลงานในการทำหน้าบันพระที่นั่งจักรีมหาปราสาท ซ่อมแซมพระที่นั่งจักรพรรดิพิมาน ซุ้มพระแกลพระที่นั่งดุสิตมหาปราสาท และทำพระที่นั่งทรงผนวช ในวัดเบญจมบพิตรดุสิตวนารามราชวรวิหาร พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้เฉลิมพระยศเป็น พระวรวงษ์เธอ พระองค์เจ้าจันทรสุเทพ ทรงศักดินา 3,000ราชกิจจานุเบกษา, พระบรมราชโองการ ประกาศ เลื่อนกรมแลตั้งกรมพระองค์เจ้า เจ้าพระยา , เล่ม 17, ตอน 35, 25 พฤศจิกายน ร.ศ. 119, หน้า 484-5 เมื่อเดือนพฤศจิกายน พ.ศ. 2443

พระวรวงศ์เธอ พระองค์เจ้าจันทรสุเทพ ประชวรด้วยพระโรคพระธาตุพิการ สิ้นพระชนม์เมื่อวันอังคารที่ 8 สิงหาคม พ.ศ. 2454 เวลา 10.40 นาฬิการาชกิจจานุเบกษา, ข่าวสิ้นพระชนม์, เล่ม 28, ตอน 0 ง, 13 สิงหาคม ร.ศ. 130, หน้า 945 สิริพระชันษา 67 ปี พระราชทานเพลิงพระศพเมื่อวันที่ 20 พฤษภาคม พ.ศ. 2455 ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชกิจจานุเบกษา, การพระราชทานเพลิงพระศพพระวรวงศ์เธอ พระองค์เจ้าจันทรสุเทพ พระเมรุวัดเทพศิรินทราวาส  เล่ม 29, ตอน ง, 26 พฤษภาคม พ.ศ. 2455, หน้า 463

เครื่องราชอิสริยาภรณ์

 (ชื่อเดิม:มหาสุราภรณ์)
ราชกิจจานุเบกษา, พระราชทานเครื่องราชอิศริยาภรณ์จุลจอมเกล้า ฝ่ายน่า แล ฝ่ายใน, เล่ม ๑๗, ๒๕ พฤศจิกายน ร.ศ. ๑๑๙, หน้า ๕๐๐
 (ชื่อเดิม:นิภาภรณ์)

 พงศาวลี
# 55 ปู อี
55 ปู อี (, มีชื่อย่อว่า 55 Cnc e ในอดีตมีชื่อเป็น แยนซัน (Janssen,)) เป็นดาวเคราะห์นอกระบบที่โคจรรอบดาวฤกษ์คล้ายดวงอาทิตย์ 55 ปู เอ มีมวลประมาณ 7.8 มวลโลกและเส้นผ่าศูนย์กลางประมาณ 2 เท่าของโลก จึงถูกจัดเป็นซูเปอร์เอิร์ธดวงแรกที่ถูกค้นพบรอบดาวฤกษ์ในแถบลำดับหลัก โดยที่ถูกค้นพบก่อน กลีเซอ 876 ดี ประมาณหนึ่งปี ใช้เวลาเพียงไม่ถึง 18 ชั่วโมงเพื่อโคจรรอบดาวฤกษ์แม่ และเป็นดาวเคราะห์วงในสุดในระบบดาวเคราะห์ของมัน 55 ปู อี ถูกค้นพบเมื่อวันที่ 30 สิงหาคม ค.ศ. 2004 ก่อนการสังเกตการณ์เพิ่มเติมและการคำนวณใหม่ในปี ค.ศ. 2010 ดาวเคราะห์ดวงนี้เคยถูกคาดการณ์ว่าใช้เวลา 2.8 วันในการโคจรรอบดาวฤกษ์แม่ ในเดือนตุลาคม ค.ศ. 2012 ได้มีการประกาศว่า 55 ปู อี อาจเป็นดาวเคราะห์คาร์บอน
# รถไฟใต้ดินมุมไบ
มุมไบเมโทร  เป็นระบบขนส่งมวลชนทางเร็วในพื้นที่เมืองมุมไบและภูมิภาคนครมุมไบ ในรัฐมหาราษฏระ ประเทศอินเดีย โดยออกแบบและสร้างขึ้นเพื่อแก้ไขปัญหาการจราจรติดขัดในเมืองและช่วยรับมือกับรถไฟชานเมืองมุมไบซึ่งมีการใช้งานมาเกินขีดจำกัด โครงการประกอบด้วยสามเฟสในระยะเวลาก่อสร้างรวม 15 ปี โดยคาดการณ์แล้วเสร็จสมบูรณ์ในปี 2025 รวมความยาว  (24% ใต้ดิน, ส่วนที่เหลือยกระดับ) รวม 226 สถานี

ข้อมูลจากเดือนสิงหาคม 2018 มุมไบเมโทรมีสายรถที่เปิดให้บริการแล้ว 1 สาย คือ สาย 1 ซึ่งเป็นรถไฟฟ้ายกระดับ เดินทางระหว่างวรโสวา และ ฆาตโกปัร และมีอีกสี่สายที่กำลังก่อสร้างอยู่ในระยะต่าง ๆ กัน

 แผนที่เครืองข่าย 
Network

Lines on the Mumbai Metro are currently identified by numbers. In March 2016, MMRDA Metropolitan Commissioner, U.P.S. Madan, announced that all lines on the system would be color-coded after more lines are opened.

 Operational Lines 
Mumbai MetroColor LineNo. First Operational Last ExtensionLength TotalStationsTerminal RollingStock Track Gauge (mm)	 ElectrificationBlueLine18 June 20148 June 201412CRRCNanjingPuzhen 25 kV 50 Hz ACoverhead catenaryYellowLine22 April 202219 January 202317BEML RedLine72 April 202219 January 202314BEML Total  43 

 Future Lines 
 Under Construction 

+Color LineNo. Terminal  DepotLength TotalStations Layout RollingStock Operator OwnerExpected CompletionYellowLine2 Andheri (West)– (Mankhurd)Mandala20ElevatedBEMLMMMOCLMMRDAJune, 2024AquaLine3Aarey Colony–Cuffe ParadeAarey Colony 27 Underground
and
At-GradeAlstomMMRCLMMRCL　Dec, 2023GreenLine4Gaimukh–WadalaMogharpada (Thane)34ElevatedBombardier Transportation  (terminated)MMMOCLMMRDA2025OrangeLine5Kapurbawdi–Kalyan APMCKasheli (Bhiwandi)17TBA2025PinkLine6Swami Samarth Nagar (Lokhandwala)–Kanjurmarg132025RedLine7–Bhayander (West)2Elevated
and
UndergroundBEMLDec, 2025RedLine9Dahisar (East)–Mira-BhayandarBhayandar(West)10Elevated2025Total123

 Approved 

+Color LineNo. Terminal  DepotLength TotalStations Layout RollingStock Operator OwnerGoldLine8–NMIATBD12ElevatedTBDMMMOCLMMRDAGreenLine10–Shivaji Chowk (Mira Road)Gaimukh5GreenLine11Wadala–CSMTTBD10Elevated 
and 
UndergroundOrangeLine12Kalyan APMC–17ElevatedPurpleLine13Shivaji Chowk (Mira Road)–Virar20TBDMagentaLine14–Badlapur40Total104
# พระวรวงศ์เธอ พระองค์เจ้าบงกช
พระวรวงศ์เธอ พระองค์เจ้าบงกช (พ.ศ. 2384 – 15 กุมภาพันธ์ พ.ศ. 2457) เป็นพระโอรสในพระเจ้าบรมวงศ์เธอ กรมหมื่นมเหศวรศิววิลาส

พระวรวงศ์เธอ พระองค์เจ้าบงกช ประสูติเมื่อปี พ.ศ. 2384 ในรัชสมัยรัชกาลที่ 3 เมื่อแรกประสูติยังเป็นหม่อมราชวงศ์ เนื่องจากในขณะนั้นพระบิดายังเป็น หม่อมเจ้านพวงศ์ พระโอรสในเจ้าฟ้ามงกุฎ ต่อมาในรัชสมัยรัชกาลที่ 4 จึงได้เลื่อนขึ้นเป็นหม่อมเจ้าชั้นหลานหลวง(พระราชนัดดาในรัชกาลที่ 4) พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ สถาปนาขึ้นเป็น “พระวรวงศ์เธอ พระองค์เจ้าบงกช“ เมื่อปีมะแม พ.ศ. 2438 สิ้นพระชนม์ในรัชสมัยรัชกาลที่ 6 เมื่อวันที่ 15 กุมภาพันธ์ พ.ศ. 2456 (ปัจจุบันคือ พ.ศ. 2457) สิริพระชันษา 72 ปี พระราชทานเพลิงพระศพ ณ วัดราชาธิวาสราชวรวิหาร เมื่อวันที่ 26 พฤษภาคม พ.ศ. 2457

พระวรวงศ์เธอ พระองค์เจ้าบงกช เสกสมรสกับหม่อมเจ้าจันทร (ราชสกุลเดิม สุประดิษฐ์; พระธิดาในพระเจ้าบรมวงศ์เธอ กรมหมื่นวิษณุนาถนิภาธร)

 พระเกียรติยศ 

 พระอิสริยยศ 
หม่อมราชวงศ์บงกช ในหม่อมเจ้านพวงศ์ (พ.ศ. 2384 – 2 เมษายน พ.ศ. 2394)
หม่อมเจ้าบงกช ในพระเจ้าลูกยาเธอ พระองค์เจ้านพวงศ์ฯ (2 เมษายน พ.ศ. 2394 – พ.ศ. 2396)
หม่อมเจ้าบงกช ในพระเจ้าลูกยาเธอ กรมหมื่นมเหศวรศิววิลาส (พ.ศ. 2396 - พ.ศ. 2438)
พระวรวงศ์เธอ พระองค์เจ้าบงกช (พ.ศ. 2438 – 15 กุมภาพันธ์ พ.ศ. 2457)

 เครื่องราชอิสริยาภรณ์ 

 พงศาวลี
# รายชื่อคอนเสิร์ตเค-ป็อปที่จัดนอกทวีปเอเชีย
ต่อปนี้เป็นรายชื่อของคอนเสิร์ตเค-ป็อปที่จัดขึ้นนอกทวีปเอเชียที่จัดขึ้นนอกทวีปเอเชีย  
การจัดคอนเสิร์ต
 ปี 2546-2553
thumb|Rain ในคอนเสิร์ตที่ประเทศมาเลเซีย.
 วันที่ ศิลปิน คอนเสิร์ต  ประเทศ ค่ายเพลง 2546 Various Korean Peace Festival ประเทศสหรัฐอเมริกา  2546–ปัจจุบัน Various Korean Music Festival ประเทศสหรัฐอเมริกา  2549-50 Rain Rain's Coming World Tour ประเทศสหรัฐอเมริกาJYP Entertainment 2552 Wonder Girls Wonder Girls World Tour ประเทศสหรัฐอเมริกา, แคนาดา 2553 JYJ The Beginning Showcase World Tour ประเทศสหรัฐอเมริกา C-JeS Entertainment 2553-54 SMTown SMTown Live '10 World Tour ประเทศสหรัฐอเมริกา, ฝรั่งเศส S. M. Entertainment
 ปี 2554 
 วันที่ ศิลปิน คอนเสิร์ต  ประเทศ ค่ายเพลง2554 United Cube United Cube Concert สหราชอาณาจักร, บราซิลCube Entertainment Beast Beautiful Show เยอรมัน SHINee Premium Reception Showcase สหราชอาณาจักร S.M. Entertainment 2554-55 JYJ JYJ World Tour Concert ประเทศสหรัฐอเมริกา, แคนาดา, สเปน, เยอรมัน, ชิลี, เปรู C-JeS Entertainment
 ปี 2555
 วันที่ ศิลปิน คอนเสิร์ต  ประเทศ ค่ายเพลง 2555 Various Music Bank World Tour ฝรั่งเศส, ชิลี Various SMTown SMTown Live World Tour III ประเทศสหรัฐอเมริกา	S. M. Entertainment Super Junior Super Show 4 World Tour ฝรั่งเศสBIGBANGBIGBANG Alive Tour ประเทศสหรัฐอเมริกา, สหราชอาณาจักร, เปรูYG Entertainment 2NE1New Evolution Global Tourประเทศสหรัฐอเมริกา Xia Junsu XIA 1st World Tour Concert ประเทศสหรัฐอเมริกา, เม็กซิโก, บราซิล, ชิลี, เยอรมัน C-JeS Entertainment
 ปี 2556
 วันที่ ศิลปิน คอนเสิร์ต  ประเทศ ค่ายเพลง2556 Teen Top SHOW! Live Tour in Europe 2013 อังกฤษ, ฝรั่งเศส, เยอรมัน, สเปน T.O.P. Media Super Junior Super Show 5 World Tourhttp://www.allkpop.com/2013/03/south-american-elfs-break-open-those-piggy-banks-super-juniors-super-show-5-is-heading-your-way บราซิล, อาร์เจนตินา, ชิลี, เปรู, เม็กซิโก, อังกฤษS. M. Entertainment TVXQ TVXQ! World Tour "Catch Me" ประเทศสหรัฐอเมริกา, ชิลี Infinite Infinite 1st World Tour "ONE GREAT STEP" ประเทศสหรัฐอเมริกา, ดูไบ, เม็กซิโก, เปรู, อังกฤษ, ฝรั่งเศส Woollim Entertainment
 ปี 2557
 วันที่ ศิลปิน คอนเสิร์ต  ประเทศ ค่ายเพลง 2557 Girls' Generation Girls' Generation World Tour Girls & Peace ประเทศสหรัฐอเมริกา, อเมริกาใต้ S.M. Entertainment
อ้างอิง